கேள்வி: வீ. வே. முருகேச பாகவதர் - தொடக்க வாழ்க்கை குறித்து விரிவாக சொல்லுங்கள்.
பதில்: இன்றைய சென்னை வில்லிவாக்கம் அடுத்த கொன்னூரில் 21 அக்டோபர் 1897 அன்று தெய்வயானை -வேலாயுதம் இணையருக்கு மகனாகப் பிறந்தார் முருகேச பாகவதர். கத்திவாக்கம் சேர்ந்த கா.நா. செ.எல்லப்பதாசர் என்ற புலவரிடம் பாடம் பயின்றார். பின்பு இரயில்பெட்டி இணைப்புத் தொழிற்சாலை பணியாற்றினார். இருபதாம் நூற்றாண்டின் தமிழ்ப் பெரும்பாணர்|website=www.kalachuvadu.com|access-date=2022-10-21}}
கேள்வி: வீ. வே. முருகேச பாகவதர் - அரசியல் செயல்பாடுகள் பற்றி விளக்கவும்.
பதில்: சுயமரியாதை இயக்கம், இந்திய தேசிய காங்கிரசு, பட்டியல் சாதிகள் கூட்டமைப்பு போன்ற அமைப்புகளோடும் தொழிற்சங்கங்களோடும் இணைந்து இயங்கினார். திராவிட இயக்கம் மேடைகளில் தொடர்ச்சியாகப் பல ஆண்டுகள் பகுத்தறிவுக் கருத்துகளைக் கதாகாலட்சேபம் வழியாகப் பரப்புரை செய்தார். குடிநீர் உரிமையும் கோயில் வழிபாட்டு உரிமையும் மறுக்கப்பட்டமைக்கான எதிர்க்குரலாகப் பாகவதரின் குரல் பல மேடைகளில் ஒலித்திருக்கிறது. விடுதலை பெற்ற இந்தியாவில் ஒடுக்கப்பட்டோருக்கான உரிமை மறுக்கப்பட்டதைப் புலப்படுத்துவதோடு ஆதிக்கச் சாதிகளை எச்சரிக்கும் பாங்கிலும் இவரது பாடல்கள் அமைந்தன. அரசு சார்பிலான மதுவிலக்குப் பிரச்சாரத் தூதுவராகப் பணியாற்றியது பாகவதரின் சமூகப் பணியில் முக்கியமான காலகட்டம். அப்போது அவர் எழுதி, பாடிய பாடல்கள் கர்னாடக இசைக் கீர்த்தனைகளாக இருந்தபோதிலும் சொற்கட்டுகள் நாட்டுப்புறத் தன்மையுடன் இருந்தன. ‘தண்ணீரைப்போல் கள்ளைத் தளராமல் குடிப்பவர்க்கு வெண்ணீறும் ஏதுக்கடி – ஞானம்பா வெண்ணீறும் ஏதுக்கடி மொந்தைக் கள்ளைத்தூக்கி முகந்தூதிக் குடிப்போர்க்குச் சந்தனம் ஏதுக்கடி - ஞானம்பா சந்தனம் ஏதுக்கடி’ என்னும் பாடல், சித்தர் பாடலின் தாக்கத்தோடு சாமானியர்களின் மனசாட்சியோடும் ஒன்றும் தன்மையுடன் புனைந்தது பாகவதருக்குக் கூடுதல் பலமாக அமைந்தது. பாடலின் அமைப்பை அவ்வாறு அவர் பார்த்துக்கொண்டதுதான் அவரைச் சாமானிய உழைக்கும் மக்களிடம் கொண்டுசேர்த்தது.
கேள்வி: வீ. வே. முருகேச பாகவதர் - படைப்புகள் பற்றி தகவல் சொல்.
பதில்: # ஆதிதிராவிடர் சமூகச் சீர்திருத்தக் கீதங்கள் (1931) - தமிழ் தலித் இலக்கியம் முதற்படைப்புகளுள் ஒன்றாகக் கருதப்படுகிறது. # மதுவிலக்குக் கீர்த்தனம் (1932) # அறிவானந்தக் கீதம் (1934) # சமதர்மம் # சன்மார்க்கம் # ஞானரசம் # சென்னை சிங்காரம் # மாதருரிமை # வெள்ளப்பாடல் # தமிழ்ச்சோலை (1946) # [https://upload.wikimedia.org/wikipedia/commons/0/0f/%E0%AE%A4%E0%AF%8B%E0%AE%B2%E0%AF%8D_%E0%AE%AA%E0%AE%A4%E0%AE%A9%E0%AE%BF%E0%AE%9F%E0%AF%81%E0%AE%B5%E0%AF%8B%E0%AE%B0%E0%AF%8D_%E0%AE%A4%E0%AF%81%E0%AE%AF%E0%AE%B0%E0%AE%AE%E0%AF%8D.pdf தோல் பதனிடுவோர் துயரம்] (1951) (மங்கள நிலையம்) - # காந்தி அடிகள் (1951) (மங்கள நிலையம்)
கேள்வி: வீ. வே. முருகேச பாகவதர் - தனி வாழ்க்கை பற்றி தகவல் சொல்.
பதில்: இவர் மகன், "மதுரகவி தாசன்" (அ) "மகதா" என்ற புனைப்பெயரில் படைப்புகளை இயற்றினார்.
கேள்வி: வீ. வே. முருகேச பாகவதர் - மறைவு பற்றி தகவல் சொல்.
பதில்: வில்லிவாக்கத்தில் வாழ்ந்துவந்த பாகவதர், தன் 77-ஆம் பிறந்தநாளான 21 அக்டோபர் 1974 அன்று காலமானார்.
கேள்வி: வீ. வே. முருகேச பாகவதர் - புகழ் பற்றி நீங்கள் என்ன அறிந்துள்ளீர்கள்?
பதில்: பாகவதரின் "இனிமைமிக்க" கவிதைகளை முன்னிட்டு 1929-ஆம் ஆண்டுவாக்கில் சென்னையிலுள்ள விக்டோரியா பொது மண்டபம் வைத்து அவருக்கு 'மகா மதுரகவி' என்ற பட்டம் வழங்கப்பட்டது. இவர் படைப்புகள் பேராசிரியர் க. ஜெயபாலன் முயற்சியால் வெளிச்சத்துக்கு வந்தன. 2021-இல் இவர் நூல்களை தமிழ் நூல்களை நாட்டுடைமையாக்கல் தமிழ்நாடு அரசு அறிவித்தது. மகா மதுரகவி|website=www.kalachuvadu.com|access-date=2022-10-21}} "பாரதிதாசன் காலத்திய தமிழ்த் தேசியம் சாயல் இவரது கவிதைகளில் இருந்தாலும் பூர்விக, ஒடுக்கப்பட்ட மக்களின் பாடுகளை இசைத்ததில் பூர்விகக் குடிகளின் பாவலராக மிளிர்ந்திருக்கிறார்...சாதியப் பாகுபாடு, போதைப் பழக்கம், பெண் வெறுப்பு முதலியன இச்சமூகத்தில் இருக்கும் வரை பாகவதர் நடத்திய உரையாடலைத் தொடர்வது காலத்தின் தேவை" என்றார் அருள் ஆனந்தர் கல்லூரி தமிழ்ப் பேராசிரியர் ஞா. குருசாமி.